Orycteropus afer

L'Orycteropus afer (o aardvark pi ngrisi) è nu mammìfiru di l'Àfrica c'assummigghia nu porcu. Lu nomu ngrisi, aardvark, veni di l'Afrikaans/ulannisi e signìfica «majali di terra» (aarde = terra, varken = majali).  Nfatti l'aardvark nun havi nudda culliganza cû majali (sparti dû fattu ca tutti dui sunnu mammìfiri).

 Classificazzioni 
L'aardvark è l'ùnicu asempiu supraviventi dâ famigghia Orycteropodidae e di l'òrdini  Tubulidentata. 

 Discrizzioni 
La carattirìstica cchiù distinta dû Tubulidentata è ca li soi denti hannu la vina cava dintra (lu nomu Tubulidentata signìfica propiu chissu). 


Tipicamenti pìsanu tra 40 e 65 kg; di lunghizza sunnu tra 1 e 1.3 m. Di culuri sunnu na miscata di giarnu e griggiu, spissu addivèntinu tinciuti russu-bruni arruzzulànnusi ntrâ terra. La sò pedda è rascusa.

 Cumpurtamentu 
L'aardvark s'arrisbigghia e va circannu lu sò manciari di notti, manciannu quasi sclusivamenti li furmìculi. 

 Abbitatu 
L'aardvark campa nna l'Àfrica sutta-Sahara, e p'accamora nun è 'n pirìculu ('n tèrmini dâ sò cunsirbazzioni), nunustanti ca veni cacciata pâ sò carni.

 Liami sterni 
 The Biology of the Aardvark (Orycteropus afer) (pi ngrisi)

Catigurìa:Mammìfiri
Catigurìa:Àfrica